Η **ΕΘΑ Έγκωμης** (επίσημη ονομασία: **Ένωσις Θυέλλης Αναγεννήσεως**) είναι ένας κυπριακός αθλητικός σύλλογος από την Έγκωμη της επαρχίας Λευκωσίας. Η ομάδα διατηρεί τμήματα καλαθοσφαίρισης ανδρών και καλαθοφαίρισης γυναικών. Παλαιότερα διέθετε ποδοσφαιρική ομάδα και ομάδα στίβου. Χρώματα του σωματείου είναι το κίτρινο και το μαύρο.

Ίδρυση
------

Η ΕΘΑ Έγκωμης δημιουργήθηκε το 1942 από την ενοποίηση των σωματείων Θύελλας και Αναγέννηση. Στο σωματείο δόθηκε το όνομα **Έ**νωσις **Θ**υέλλης **Α**ναγεννήσεως Έγκωμης (ΕΘΑ Έγκωμης).

Καλαθοσφαίριση
--------------

### Καλαθοσφαίριση ανδρών

Το καλαθοσφαιρικό τμήμα ανδρών της ΕΘΑ Έγκωμης συστάθηκε την περίοδο 1969. Πρώτος προπονητής ήταν ο Κρίνος Μακρίδης. Αρχικά η ομάδα αγωνιζόταν στη Β΄ κατηγορία. Την περίοδο 1979-80 η ΕΘΑ συμμετείχε για πρώτη φορά στην Α΄ κατηγορία.

Η μεγαλύτερη επιτυχία στην ιστορία του τμήματος ήρθε την περίοδο 2010-11 όταν αναδείχθηκε για πρώτη φορά πρωταθλήτρια Κύπρου. Η ΕΘΑ επανέλαβε την επιτυχία της αυτή και την επόμενη περίοδο. Επιπρόσθετα κατέκτησε το Κύπελλο Κύπρου τρεις φορές: 2011, 2013 και 2015. Το 2011 κατέκτησε και το Σούπερ Καπ.

### Καλαθοσφαίριση γυναικών

Το καλαθοσφαιρικό τμήμα γυναικών της ΕΘΑ Έγκωμης συμμετέχει στο Κυπριακό πρωτάθλημα καλαθοσφαίρισης γυναικών. Έχει αναδειχθεί μία φορά πρωταθλήτρια Κύπρου, την περίοδο 1991-92.

### Τίτλοι

**Ανδρών**

* Πρωτάθλημα Κύπρου (2): 2010, 2012
* Κύπελλο Κύπρου (3): 2011, 2013, 2015
* Σούπερ Καπ (2): 2011, 2018
* Πρωτάθλημα Β΄ κατηγορίας (2): 1996, 2001

**Γυναικών**

* Πρωτάθλημα Κύπρου (1): 1992

Ποδόσφαιρο
----------

Κύριο λήμμα: ΕΘΑ Έγκωμης (ποδόσφαιρο)
Η ΕΘΑ είναι ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στο πρωτάθλημα Δ΄ κατηγορίας, την περίοδο 1986-87, τερμάτισε στην έκτη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το ποδοσφαιρικό τμήμα της ΕΘΑ Έγκωμης είναι ανενεργό.

Παραπομπές
----------

1. ↑  «ΕΘΑ Έγκωμης». *sports.politis-news.com*. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 2 Μαΐου 2016.
2. 1 2  «ΕΘΑ ΕΓΚΩΜΗΣ - ΙΣΤΟΡΙΑ». *www.etha-engomi.net*. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 2 Μαΐου 2016.
3. ↑  «ΠΡΩΤΑΘΛΗΤΡΙΕΣ ΟΜΑΔΕΣ ΓΥΝΑΙΚΩΝ». 27 Μαρτίου 2013. Αρχειοθετήθηκε από το πρωτότυπο στις 20 Αυγούστου 2014.
4. ↑  «Ενδεκάδα τίτλων και επιστροφή στο θρόνο του!». sentragoal.gr. 18 Μαρτίου 2014. Αρχειοθετήθηκε από το πρωτότυπο στις 3 Αυγούστου 2015. Ανακτήθηκε στις 3 Αυγούστου 2015.
5. ↑  «Το πρώτο τρόπαιο της χρονιάς». livenews.com.cy. 27 Φεβρουαρίου 2015. Αρχειοθετήθηκε από το πρωτότυπο στις 3 Αυγούστου 2015. Ανακτήθηκε στις 3 Αυγούστου 2015.
6. ↑  «Το φινάλε της Δ΄ κατηγορίας». *Φίλαθλος*: σελ. 5. 11 Ιουνίου 1987.
7. ↑  «Πρωταθλητής ο Ηρακλής». *Ο Φιλελεύθερος*: σελ. 7. 23 Μαΐου 1988.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημος ιστότοπος
* ΕΘΑ Έγκωμης, επίσημος λογαριασμός στο Facebook.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Basket League Κύπρου 2021-2022 |
| --- |
|  |
| 0 | 
* Α.Ε.Κ.
* Α.Ε.Λ.
* Ανόρθωση Αμμοχώστου
* Α.Π.Ο.Ε.Λ.
* Απόλλων Λεμεσού
* Α.Π.Ο.Π.
* Αχιλλέας Καϊμακλίου
* Ε.Θ.Α. Έγκωμης
* Ε.Ν.Α.Δ.
* Ένωσις Νέων Παραλιμνίου
* Κεραυνός Στροβόλου
* Ομόνοια Λευκωσίας
 |  |

 |